92 A. Aigner Lajos. 



A fia pedig eleinte Szamarkandban, utóbb a keleti szibériai 

 Vladivosztokban telepedett le, a gyűjtést saját szakáiéra folytatja s 

 a gyűjtött tárgyakat angol és németországi kereskedőknek szállítja. 



Szeme világát visszanyerve, Haberhauer 1884-ben újra Tur- 

 kesztanba utazott s onnan a következő évben a Kaukázusba ment. 

 A sok utazás és nélkülözés aláásta egészségét, és minthogy a 

 kaukázusi lúgfürdők nem segítettek rajta, hazatért Pécsre s itt egy 

 évig gyógyíttatta magát. Egészsége helyre állt ugyan, de utóvégre 

 is belátta, hogy öregedő teste a czivilizálatlan országokban való 

 fáradságos utazást már nem igen bírja ki. Ennélfogva 1889-ben 

 második nejével és ettől született leányával állandóan letelepedett 

 a Balkánnak faunisztikus tekintetben leggazdagabb tájékan, Szliv- 

 nóban, Bulgáriában, melynek vidékét attól fogva szakadatlanul ku- 

 tatta, még pedig szép eredménynyel, mert nemcsak hogy több 

 oly lepkefajta akadt, melyek addig csupán Szibéria vagy Orosz- 

 ország déli részéből voltak ismeretesek, minők pl. Pieris chloro- 

 dice, Agrotis f lavina, Hadena eriopoda, Catocala lupína, hanem 

 új fajokat is fedezett fel. 



Egyéb útjaiban tett számos felfedezései közül a legneveze- 

 tesebbek Brahmea Ledereri, Plusia Emichi, Abvaxas lasstdata, 

 Dasycephala modesta, Taeniocampa rorida, Cucullia celsiae. 



Az 1896. évben felkereste őt Dr. Rebel H. bécsi lepkész és 

 néhány hétig nála is lakott Szlivnóban, a honnan együtt kirándu- 

 lásokat tettek keleti Ruméliában ; az elért kedvező eredmény főleg 

 Haberhauer sokévi tapasztalatának volt köszönhető. Három évvel 

 azután a Kelet természetrajzi átkutatására alakult társaság támo- 

 gatásával bejárta a Rilo hegységet, de az eredmény a kedvezőtlen 

 időjárás és Haberhauernek előhaladt koránál fogva nem felelt meg 

 a várakozásnak. 



Harmadéve egyik kirándulásán kitörte a lábát. Ettől a bal- 

 esettől fogva folyton hanyatlott egészsége és 1902. szeptember 

 6-án véget vetett a halál hányatott és munkás életének. Tetőtől 

 talpig becsületes ember és ernyedetlen buzgalmú rovarász szállt 

 benne sírba. Számos új lepkefajt neveztek el az ő tiszteletére s 

 ezek a tudományban fenn fogják tartani emlékét. 



